🌺 *मित्रता..!!*🌺

भगवान श्री कृष्ण और सुदामा का प्रेम बहुत गहरा था। प्रेम भी इतना कि अक़्सर प्रभु कृष्ण, सुदामा को अपने साथ ही रखते थे। कोई भी काम होता,दोनों साथ-साथ ही करते।

एक दिन दोनों कहीं वन में विचरण करने के लिए गए और रास्ता भटक गए।भटकते हुए दोनों भूखे-प्यासे एक पेड़ के नीचे पहुंचे।

*लेकिन पेड़ पर एक ही फल लगा था।*

कृष्ण ने घोड़े पर चढ़कर फल को अपने हाथ से तोड़ा ।

उसके बाद कृष्ण ने फल के छह टुकड़े किए और उसका पहला टुकड़ा सुदामा को दिया।

सुदामा ने फल का टुकड़ा खाया और बोला, 'बहुत स्वादिष्ट! ऐसा फल कभी नहीं खाया। एक टुकड़ा और दे दें मित्र ।

दूसरा टुकड़ा भी सुदामा को मिल गया।

उसके बाद भी सुदामा ने एक टुकड़ा और कृष्ण से मांग ने लिया।

*इसी तरह सुदामा ने पांच टुकड़े मांग कर खा लिए ।*

जब सुदामा ने आखिरी टुकड़ा मांगा, तो कृष्ण ने कहा, 'यह सीमा से बाहर है मित्र , आखिर मैं भी तो भूखा हूँ।

मेरा तुमसे अटूट प्रेम है, लेकिन तुम मुझसे प्रेम नहीं करते' और कृष्ण ने आखरी बचा फल का टुकड़ा अपने मुंह में रख लिया।

*मुंह में रखते ही कृष्ण ने उसे उगल दिया, क्योंकि वह कड़वा था।*

*'तुम पागल तो नहीं, इतना कड़वा फल कैसे खा गए ? कृष्ण बोले...!*

सुदामा का उत्तर था...'जिन हाथों से मुझें हमेशा बहुत मीठे फल खाने को मिले,आज एक कड़वे फल की शिकायत मैं कैसे कर पाता मित्र ? सब टुकड़े इसलिए लेता गया ताकि आपको पता न चले कि फल कड़वा है, साथ ही मेरी ये भी मंशा थी कि आपको ये कड़वा फल न खाना पड़े ।

*ये सुनकर भगवान श्री कृष्ण ने सुदामा को अपने गले से लगा लिया ।*

विशेष,,,,,,, मित्रता त्याग एवं प्रेममय ही सच्ची होती है l जहाँ सच्ची मित्रता होती है वहाँ संदेह नहीं होता.....!!एसी मनोवृत्ति का निर्माण सत्वगुण युक्त आहार से ही सम्भव है l
  जय श्री श्याम 🚩